google/wiki40b huggingface dataset:
कुंचन नम्बियार

कुंचन नंबियार (लगभग १७०५- १७७० ई.) मलयालम के आरम्भिक कवि, व्यंगकार थे।

परिचय

इनका जन्म मध्य केरल के कोच्चिस्थान में हुआ था। अंपलप्पुष के देवनारायण नामक शासक के संरक्षण में वहीं बस गए और बाद में त्रावणकोर के शासक मार्तण्ड वर्मा के दरबार में प्रविष्ट हुए। अपने यौवनकाल के प्रारंभिक दिनों में कुंचन नंबियार ने भिन्न शैलियों में काव्यरचना की। उनकी प्रारंभिक कविताओं में भगवत्द्दूत, भागवतम्, नलचरितम् और चाणक्यसूत्रम् के नाम गिनाए जा सकते हैं। वह नवीन एवं अद्भत मलयालम काव्यशैली 'तुक्कलप्पाट्ट' के प्रवर्त्तक हैं। तुक्कल द्रुत गति से प्रचालित करनेवाला नृत्य है जिसमें नर्तक स्वयं पद्यबद्ध कहानियों का गायन करत है। नंबियार ने लगभग साठ तुक्कल कविताएँ लिखी हैं जिनमें कल्याणसौंगधिकम्, कार्त्तवीरार्जुनविजयम्, किरातम् सभाप्रवेशम्, त्रिपुरदहनम्, हरिणीस्वयम्वरम्, रूग्मिणीस्वयम्वरम्, प्रदोषमाहात्म्यम्, स्यमन्तकम् एवं घोषयात्रा सम्मिलित हैं। नंबियार ने अपनी तुक्कल कविताओं में नम्र काव्य-शैली का विकास किया है जिसने समाज के सभी वर्गों को आकृष्ट किया है और जिसके द्वारा उन्होंने समाज की वास्तविकताओं को प्रतिबिंबित करने का प्रयत्न किया है। यद्यपि उन्होंने इतिहास एवं पुराण से ही अपनी कविताओं के लिए कहानियों का चुनाव किया है तथापि समकालीन सामाजिक जीवन के प्रसग में ही उन्हें चित्रित किया है। हास्य एवं व्यंग के भी वे महान कवि माने जा सकते हैं। उन्होंने मलयालम में अहंकारी सामंतों, भ्रष्ट कर्मचारियों, लोभी और स्त्रीपरायण ब्राह्मणों ओर तुच्छ नायरों इत्यादि समस्त श्रेणी के लोगों पर व्यंग किया है। उनकी अनेक पदोक्तियाँ सर्वसाधारण में यथेष्ट प्रचलित हैं और उन्होंने लोकोक्तियों का स्थान ग्रहण कर लिया है।
पार्थ चटर्जी (राजनेता)

प्रारंभिक जीवन

पार्थ चटर्जी का जन्म कलकत्ता में हुआ था। उनका अल्मा माटर रामकृष्ण मिशन विद्यालय, नरेन्द्रपुर और फिर असुतोश कॉलेज है, जहां उन्होंने अर्थशास्त्र का अध्ययन किया। वह व्यवसाय प्रशासन में स्नातकोत्तर डिग्री रखती है।
वैशाख शुक्ल सप्तमी

वैशाख शुक्ल सप्तमी  भारतीय पंचांग  के अनुसार द्वितीय माह की सातवी तिथि है, वर्षान्त में अभी ३२३ तिथियाँ अवशिष्ट हैं।
पुष्पावति बिल्हेरी

कटनी से २० किलोमीटर दूर  बिल्हेरी में विशाल चैत्यलय  व धर्मशाला है। यह आचार्य तारण तरण देव जी  की जन्म भूमि है।यहां १५० कोठों की विशाल धर्मशाला है।

मेला महोत्सव

यहाँ प्रतिवर्ष तारण जयंती पर मेला महोत्सव होता है। यहाँ अभी तक २ मेले भरा चुके हैं पहला श्रीमंत सेठ डालचंद्र सागर व दूसरा श्री मंत सेठ प्रकाश चंद्र खुरई।
तेजेंद्र शर्मा

प्रकाशित कृतियाँ

कहानी संग्रह- काला सागर, ढिबरी टाईट, देह की कीमत, ये क्या हो गया, पासपोर्ट के रंग, बेघर आंखें, सीधी रेखा की परतें, कब्र का मुनाफा, प्रतिनिधि कहानियां मेरी प्रिय कथाएं, दीवार में रास्ता
कविता एवं गजल संग्रह- ये घर तुम्हारा है
अनूदित साहित्य- ढिबरी टाइट नाम से पंजाबी (2004), पासपोर्ट का रंगहरू नाम से नेपाली (2006), ईंटों का जंगल नाम से उर्दू (2007) में उनकी अनूदित कहानियों के संग्रह प्रकाशित हुए हैं।
मूर्वा

मूर्वा (वानस्पतिक नाम : Clematis Gouriana) या 'मरोड़फली' नाम की लता हिमालय के उत्तराखण्ड को छोड़ भारतवर्ष में और सब जगह होती है। इसमें सात-आठ डंठल निकलकर इधर उधर लता की तरह फैलते हैं। फूल छोटे छोटे, हरापन लिए सफेद रंग के होते हैं। इसके रंशे बहुत मजबूत होते हैं जिससे प्राचीन काल में उन्हें वटकर धनुष की डोरी बनाते थे। उपनयन में क्षत्रिय लोग मूर्वा की मेखला धारण करते थे। एक मन पत्तियों से आधा सेर के लगभग सुखा रेशा निकलता है, जिससे कहीं कहीं जाल बुने जाते हैं। त्रिचिनापल्ली में मूर्वा के रेशों से बहुत अच्छा कागज बनता है। ये रेशे रेशम की तरह चमकीले और सफेद होते हैं। मूर्वा की जड़ औषध के काम में भी आती है। वैद्य लोग इसे यक्ष्मा और खांसी में देते हैं। आयुर्वेद में यह अति तिक्त, कसैली, उष्ण तथा हृदयरोग, कफ, वात, प्रमेह, कुष्ठ और विषमज्वर को दूर करनेवाली मानी जाती है।
क्षमा मैत्रेय

डॉ॰ क्षमा मैत्रेय को समाज - कार्य क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे हिमाचल प्रदेश राज्य से हैं।
२८२६ ईसा पूर्व

२८२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रकाशाहारी

प्रकाशाहारी (Phototroph) ऐसे जीव होते हैं जो प्रकाश के फ़ोटोनों की ऊर्जा से विभिन्न कोशिकीय चयापचय प्रक्रियाएँ चलाते हैं। हालांकि बहुत से प्रकाशाहारी प्रकाश-संश्लेषण (photosynthesis) करते हैं, अन्य इस से भिन्न प्रक्रियाओं से भी ऊर्जा प्राप्त करते हैं।
किम शर्मा

किम शर्मा एक भारतीय अभिनेत्री हैं।
परिसीमा स्तर

भौतिकी और तरल यांत्रिकी में परिसीमा स्तर (Boundary Layer) श्यान तरल की उस परिसीमा को कहते हैं जहाँ श्यानता का प्रभाव सार्थक हो। पृथ्वी के वायुमण्डल का वायुमण्डलीय परीसीमा स्तर पृथ्वी की सतह है।
पदमा नदी

पद्मा (बांग्ला: পদ্মা ) एक नदी है जो बांग्लादेश में गंगा की मुख्य धारा है। अर्थात् गंगा नदी बांग्लादेश में प्रवेश करते ही 'पद्मा' के नाम से जानी जाती है। राजमहल से ३० किमी पूर्व में गंगा की एक शाखा निकलकर मुर्शिदाबाद, बहरमपुर, नदिया, हुगली और कलकत्ता होती हुई पश्चिम-दक्षिण की ओर बंगाल की खाड़ी में गिर जाती है, जो 'भागीरथी' शाखा के नाम से प्रसिद्ध है। मूल नदी के संगम स्थान से गंगा, 'पद्मा' नाम धारण कर पबना और गोआलंद होती हुई गई है। गोआलंद के निकट ब्रह्मपुत्र नदी की शाखा, जो 'जमुना' नाम से प्रसिद्ध है, आकर इसमें गिरी है। इसके बाद मूल नदी ने ब्रह्मपुत्र के साथ मिलकर 'मेघना' नाम धारण किया है और नोआखाली के निकट समुद्र में मिल गई है। पद्मा नदी की कुल लबाई २२५ मील है।
राजशाही, पश्चिमी बांग्लादेश में एक प्रमुख शहर, पद्मा के उत्तर तट पर स्थित है।
एबरडीन में धर्म

एबरडीन में धार्मिक तौर पर, सबसे बड़े संप्रदायों में परंपरागत रूप से ईसाइयों के चर्च ऑफ़ स्कॉटलैंड (एबरडीन के प्रेज्बीटेरी के माध्यम से) और कैथोलिक चर्च हैं। आखिरी जनगणना से पता चला कि स्कॉटलैंड में एबरडीन बहुत कम धार्मिक शहर है, करीब 43% लोग किसी भी धर्म से जुड़े हुए नहीं हैं और अनेक पूर्व गिरजाघरों को बार तथा रेस्तरां में बदल दिया गया है। पुराने एबरडीन में एक इस्लामी मस्जिद और 1945 में स्थापित एक रूढ़िवादी यहूदी उपासनागृह भी है। कोई औपचारिक बौद्ध या हिंदू भवन नहीं हैं। एबरडीन विश्वविद्यालय में एक छोटा-सा बहाई समाज है।

एबरडीन में इसाईसत का संक्षेप

संख्या के अनुसार इसाई धर्म एबरडीन का प्रमुख धर्म है। इसाईयों में यहाँ सबसे अधिक(43%) चर्च ऑफ़ स्काॅटलैंड के अनुयायी हैं। इस गिर्जा के एबरडीन इलाकों में कुल 41 पैरिश हैं। मध्य युग में, सेंट निकोलस का गिरजा शहर का एकमात्र गिरजा और स्कॉटलैंड के सबसे बड़े गिरजों में से एक था। स्कॉटलैंड के अन्य गिरजो की तरह, सुधार आंदोलन के बाद इसका विभाजन हो गया, इस मामले में पूर्वी और पश्चिमी गिरजा में विभाजन हुआ। इस समय, शहर कार्मलाइट (रोमन कैथोलिक तपस्वी) (सफ़ेद लबादा वाले) और फ़्रांसीकन्स (भूरे लबादे वाले तपस्वी) का भी घर था और बीसवीं सदी के अंतिम चरण तक चैपल ऑफ़ मेरीस्चल कॉलेज के संशोधित रूप में फ़्रांसीकन्स का अस्तित्व बना रहा।

प्रमुख गिर्जघर

डेविड प्रथम (1124–53) द्वारा सुधार आंदोलन-पूर्व के बन्फशायर के मोर्ट्लाक के पैरिश को 1137 में पुराने एबरडीन को स्थानांतरित करने के बीस साल बाद सेंट माइकल कैथेड्रल का निर्माण किया गया था। विलियम एल्फिंस्टन की धर्माध्यक्षता (1484-1511) के अपवाद के साथ इमारत का बनना धीरे-धीरे जारी रहा। उनके बाद आये गेविन डनबर ने 1518 में इमारत के निर्माण को पूरा किया, उन्होंने इसमें दो पश्चिमी मीनार और दक्षिणी अनुप्रस्थ भाग को जोड़ा।
सेंट मैरी कैथेड्रल गोथिक शैली में एक रोमन कैथोलिक कैथेड्रल है, जिसे 1859 में बनाया गया।
सेंट एंड्रयू कैथेड्रल स्कॉटिश धर्माध्यक्षीय कैथेड्रल है, जिसका निर्माण आर्चीबाल्ड सिम्पसन की पहली नियुक्ति के समय 1817 में हुआ। संयुक्त राज्य अमेरिका में धर्माध्यक्षीय गिरजाघर के पहले बिशप को प्रतिष्ठित करने के लिए यह मशहूर है।
द साल्वेशन आर्मी किला यूनियन स्ट्रीट के पूर्वी छोर के अंत तक फैला हुआ है।
यूनियन स्ट्रीट के पास एक युनिटेरीयन गिरजा है, जिसे स्केन टेरेंस में 1833 में स्थापित किया गया था।
क्रिस्टाडेल्फियाई कम से कम 1844 से एबरडीन में मौजूद रहे हैं। वर्षों से, उन्होंने वेस्ट रूम ऑफ़ म्यूजिक हॉल (120 साल से ज्यादा समय से), काऊड्राई क्लब, बॉन एकॉर्ड क्रिसेंट में वाईडब्ल्यूसीए (YWCA) जैसे के लिए किराये पर जगह दे रखी है। इन दिनों वे गार्थडी स्थित इंचगार्थ सामुदायिक केंद्र में जुटा करते हैं।
लैटर डे सेंट्स के द चर्च ऑफ़ जीसस क्राइस्ट के दो सभागृह हैं।
क्राउन स्ट्रीट में क्वेकरों का एक सभास्थल भी है, स्कॉटलैंड में बनाए गये इस क्वेकर भवन का उपयोग आज भी होता है।
जनकपुरी पश्चिम, दिल्ली

जनकपुरी पश्चिम, दिल्ली दिल्ली शहर का एक क्षेत्र है। यह दिल्ली मेट्रो रेल की ब्लू लाइन शाखा का एक स्टेशन भी है।

दिल्ली मेट्रो स्टेशन

दिल्ली मेट्रो तीसरे चरण की अपनी महत्वपूर्ण लाइन जनकपुरी पश्चिम से कालिंदी कुंज के बीच सदर बाजार और शंकर विहार दो और स्टेशन बना चुकी है। इससे इस लाइन के स्टेशनों की संख्या बढ़कर 26 हो गई है।
२४०८ ईसा पूर्व

२४०८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४०८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पुनर्जन्म

पुनर्जन्म का मान्यता

भारतीय दर्शनशास्त्रों के अनुसार प्राचीन काल में ऋषियों ने स्वयं की खोज की और पाया कि स्वयं शरीर नहीं है परंतु शरीर के अंदर स्थित आत्मा-जो निराकार है-उनका मूल स्वरूप है। आत्मा को जानने की इस प्रक्रिया को आत्मसाक्षात्कार के नाम से जाना जाता है। आत्मा के साक्षात्कार हेतु योग, ज्ञान, भक्ति आदि पद्धतियाँ प्रचलित हैं जिसका आविर्भाव प्राचीन काल में हुआ है। ऋषियों ने स्वयं को जानकर अपने जन्मांतर के ज्ञान की भी प्राप्ति की और पाया कि उनके कई जन्म थे। स्वयं का मूल स्वरूप आत्मा जिसकी कभी मृत्यु नहीं होती; ये पहले था, आज है और कल भी रहेगा। शरीर के मृत्यु के बाद जीवात्मा पुनः जन्म धारण करता है और ये चक्र चलता ही रहता है। पुनर्जन्म का कारण सांसारिक पदार्थों में आसक्ति आदि है। जब व्यक्ति साधना के बल पर सांसारिक दुविधाओं से मुक्त होकर स्वयं को जान लेता है तब जन्म की प्रक्रिया से भी मुक्ति पा लेता है। फिर भी अपनी स्वेच्छा से जन्म धारण कर सकता है। मूल रूप से सभी को अपने पूर्व के जन्मों की विस्मृति हो जाती है। योग आदि क्रियाओं से आत्मा को जानकर ध्यान में पूर्व के जन्मों के ज्ञान की प्राप्ति हो सकती है। ज्ञानी पुरुष दूसरों के जन्मांतर के विषय में भी बता सकते हैं अतः ऐसे सदगुरु से भी पूर्वजन्म के ज्ञान की प्राप्ति हो सकती है। पुराण आदि में भी जन्म और पुनर्जन्मों का उल्लेख है जिससे अमुक व्यक्तियों के पूर्वजन्म के विषय में जानकारी मिलती है। कभी बाल्यकाल में किसी बालक को पूर्वजन्म का ज्ञान होने के प्रसंग भी सामने आए हैं।
पीलापन क्षण

पीलापन क्षण (अंग्रेज़ी: 'Pallor mortis) शब्द एक लेटिन शब्द से लिया गया है, (Latin: pallor "paleness", mortis "of death")। पेलनेस का अर्थ है, पीला पड़ना। तथा मोरटिस का अर्थ है "मौत का"।
पीलापन क्षण मौत का सबसे पहला क्षण होता है। मतलब मरने के बाद शरीर सबसे पहले पीला पड़ना शुरू होता है। उसके बाद अन्य क्षण आते हैं।

समय

मौत के १५-२५ मिनटों के अंतर्गत ही शरीर पीला पड़ना शुरू हो जाता है। पीलापन इतनी जल्दी अत है कि यह मौत का समय पता लगाने में बिलकुल भी सहायक नहीं बनता।

कारण

शरीर में केशिका संचलन बंद हो जाने की वजह से यह स्तिथि आती है कि शरीर पीला पद जाता है। फिर गुरुत्वकर्ष्ण बल के कारण खून शरीर के निचले हिस्सों में स्थिर होना शुरू हो जाता है, इस क्षण को लिवोर (en: livor mortis) कहा जाता है।

जीवित व्यक्तियों में पीलापन

एक जीवित व्यक्ति भी पीला दिख सकता है। ऐसा तब होता है जब त्वचा कि सतह से रक्त निकलने लगता है। जैसे कि कोई गहरा करंट लगने की वजह से इत्यादि। दिल का दौरा पड़ने कि वजह से भी चेहरा फीका नज़र आ सकता है। इस तरह के मामले में वक्ती के होंठ नीले पड जाते हैं। विटामिन डी कि कमी के कारण भी शरीर पीला पद जाता है, इस तरह के मामले हम आमतौर पर उन व्यक्तियों में देख सकते हैं जो घर से बहार धुप में नहीं जाते। अतः धुप न मिलने कि वजह से उनमे विटामिन डी कि कमी हो जाती है और शरीर पीला पड़ जाता है।
रावणा राजपूत

रावणा राजपूत समाज राजस्थान में अन्य पिछड़े वर्ग की   एक क्षत्रिय जाति है। रावणा समाज क्षत्रिय वर्ग में सम्मलित है।
हुंडल

हुंडल एक जाट गोत्र है।
सोयाङ

सोयाङ नेपालके मेची अंचलके इलाम जिलाकी एक गाँव विकास समिति है।
डॅनवर

इतिहास

डेनवर नगर की स्थापना नवंबर १८५८ में एक खनन कस्बे के रूप में पाइक्स पीक गोल्ड रश या 'स्वर्ण दौड़' के दौरान पश्चिमी कैंसास प्रदेश में की गई थी। उस वर्ष की गर्मियों में, स्वर्ण खोजकों के एक समूह ने जो ल्वेरेन्स, कैंसास से आए थे यहाँ पहुँचे और दक्षिणी प्लैट नदी के तट पर मोन्टाना नगर की स्थापना की। यह उस नगर का प्रथम अवस्थापन था जो बाद में वर्तमान डेनवर बना। यद्यपि बहुत शीघ्र ही यह स्थान मन्द पड़ने लगा और इसे १८५९ की गर्मियों में औरारिया और संत चार्ल्स नगर के लिए छोड़ दिया गया।

भूगोल

डेनवर फ्रन्ट रेन्ज अर्बन कॉरिडोर के केन्द्र में स्थित है, पश्चिम में रॉकी पर्वतों और पूर्व में उच्च मौदानोण से घिरा हुआ। संयुक्त राज्य जनगणना ब्यूरो के अनुसार, इस नगर का कुल क्षेत्रफल ४०१.३ किमी² है, जिसमें से ४.१ किमी² (१.०३%) जलक्षेत्र है। डेनवर नगर और काउन्टी केवल तीन अन्य काउन्टियों से घिरे हुए हैं: एडम्स काउन्टी उत्तर और पूर्व में, आरापाहो काउन्टी (Arapahoe) दक्षिण और पूर्व में और जेफ़रसन काउन्टी पश्चिम में।
कौमार्य परीक्षण

कौमार्य परीक्षण यह निर्धारित करने की प्रक्रिया है कि क्या कोई महिला कुंवारी है या नहीं, यानी कि क्या उसने कभी भी संभोग किया है या नहीं? इस परीक्षण में महिला की योनिद्वार की झिल्ली (अर्थात् योनिच्छद / hymen) का परीक्षण इस धारणा पर किया जाता है कि उसकी योनिद्वार की झिल्ली केवल संभोग के परिणामस्वरूप ही फट सकती है। इस परीक्षण को सामान्यतः दो उँगली परीक्षण (अंग्रेज़ी: Two Finger Test ) के नाम से भी जाना जाता है। जे॰एन॰यू॰ के सेंटर फॉर लॉ ऐंड गवर्नेंस में प्राध्यापक प्रतीक्षा बख्शी के अनुसार फ्रांसीसी मेडिकल विधिवेत्ता एल॰ थोइनॉट ने 1898 के आसपास नकली और असली कुंआरी लड़कियों में फर्क करने वाली जाँच के लिए इस तरह का टेस्ट ईजाद किया था। नकली कुंआरी उस महिला को कहा जाता था, जिसकी हाइमन लचीलेपन के कारण सेक्स के बाद भी नहीं टूटती है। भारत में मेडिकल विधिशास्त्र की लगभग हर पुस्तक में टी॰एफ॰टी॰ को बढ़ावा दिया गया है, जिनमें जयसिंह पी॰ मोदी की लिखी किताब ए टेक्स्ट बुक ऑफ मेडिकल ज्यूरिसप्रूडेंस ऐंड टॉक्सीकोलॉजी भी शामिल है।
लड़कियों के लिए इसके विपरीत प्रभाव और इस जाँच में प्रमाणिकता एवं सटीकता का अभाव होने के कारण कौमार्य परीक्षण एक बहुत ही विवादास्पद जाँच है। एमनेस्टी इंटरनेशनल द्वारा यह अपमानजनक और मानव अधिकारों का उल्लंघन माना गया है। और कई देशों में यह अवैध घोषित है।
देश में प्रचलित दो उँगली परीक्षण (टी॰एफ॰टी॰) से बलात्कार पीड़ित महिला की वजाइना के लचीलेपन की जाँच की जाती है। अंदर प्रवेश की गई उँगलियों की संख्या से डॉक्टर अपनी राय देता है कि ‘महिला सक्रिय सेक्स लाइफ’ में है या नहीं। भारत में ऐसा कोई कानून नहीं है, जो डॉक्टरों को ऐसा करने के लिए कहता है। 2002 में संशोधित साक्ष्य कानून बलात्कार के मामले में सेक्स के पिछले अनुभवों के उल्लेख को निषिद्ध करता है। सुप्रीम कोर्ट ने 2003 में टी॰एफ॰टी॰ को ‘दुराग्रही’ कहा था। ज्यादातर देशों ने इसे पुरातन, अवैज्ञानिक, निजता और गरिमा पर हमला बताकर खत्म कर दिया है।
जस्टिस जे॰एस॰ वर्मा समिति ने भी इसकी तीखी आलोचना की है। समिति ने महिलाओं की सुरक्षा को लेकर आपराधिक कानूनों पर 23 जनवरी 2013 को अपनी रिपोर्ट सौंपी थी। रिपोर्ट के मुताबिक, “सेक्स अपराध कानून का विषय है, न मेडिकल डायग्नोसिस का।” रिपोर्ट में कहा गया है कि महिला की वजाइना के लचीलेपन का बलात्कार से कोई लेना-देना नहीं है। इसमें टू फिंगर टेस्ट न करने की सलाह दी गई है। रिपोर्ट में डॉक्टरों के यह पता लगाने पर भी रोक लगाने की बात कही गई है जिसमें पीड़िता के ‘यौन संबंधों में सक्रिय होने’ या न होने के बारे में जानकारी दी जाती है।
पूजा सूद

पूजा सूद एक भारतीय संग्रहाध्यक्ष और कला प्रबंधन सलाहकार हैं। वह "खोज" इंटरनेशनल आर्टिस्ट एसोसिएशन के संस्थापक सदस्य और निदेशक भी हैं।

शिक्षा

पूजा गणित से स्नातक हैं और सिम्बायोसिस इंस्टीट्यूट ऑफ बिजनेस मैनेजमेंट, पुणे से मार्केटिंग (1984-86) में एमबीए हैं। सूद ने पंजाब विश्वविद्यालय, चंडीगढ़ से कला इतिहास (1990-92) में एमए किया है। उन्होंने सीइयू, बुडापेस्ट (2007) से सांस्कृतिक नीति में एक प्रमाण पत्र भी दिया है; और आईसीसीएम के यूरोपीय ग्रीष्मकालीन अकादमी, साल्ज़बर्ग (2000) से कला प्रबंधन में।

व्यवसाय

पूजा ने 1994 में दिल्ली स्थित आयशर गैलरी से अपने करियर की शुरुआत की, जहां वह 1998 तक क्यूरेटर और प्रशासक थीं। 
1998 - 2007 तक, उन्होंने दिल्ली (1998-2001), बैंगलोर (2002 -2003), मुंबई (2005), कोलकाता (2006) और श्रीनगर (2007) में "खोज" अंतर्राष्ट्रीय कलाकार की कार्यशालाओं का समन्वय किया। 2000-2010 तक, वह त्रिभुज आर्ट्स ट्रस्ट, यूके की क्षेत्रीय समन्वयक थीं, जहां उन्होंने श्रीलंका, पाकिस्तान, बांग्लादेश और नेपाल में लाभ दृश्य कला संगठनों के लिए स्वतंत्र की स्थापना की शोध की और सुविधा प्रदान की, जिसे "साना" (दक्षिण एशियाई नेटवर्क फॉर द आर्ट्स) कहा गया )। वह 2002-2007 तक एपीजे मीडिया गैलरी की क्यूरेटर थीं। 
अक्टूबर 2007 से दिसंबर 2008 तक, वह कलाकार पेंशन ट्रस्ट, मुंबई के निदेशक भी रही। उन्हें दिसंबर 2008 में गोएथ इंसुलेट द्वारा कमीशन आर्टिस्टिक डायरेक्टर और लोक कला पारिस्थितिकी नामक एक सार्वजनिक कला परियोजना के रूप में नियुक्त किया गया था। 
2009 से, वह एआर थिंक साउथ एशिया (एटीएसए) के निदेशक के रूप में सेवारत हैं, जो सांस्कृतिक क्षेत्र में युवा प्रबंधकों के लिए एक कला प्रबंधन कार्यक्रम है। सूद ने राजस्थान सरकार द्वारा स्थापित जयपुर में एक कला केंद्र, जवाहर कला केंद्र के महानिदेशक के रूप में भी काम किया। सूद वर्तमान में पुणे बायनेले को चालू करने पर काम कर रहे हैं जो नवंबर-दिसंबर 2019 में आयोजित किया जाना है।

उपलब्धियां

सूद भारत सरकार के मानव संसाधन विकास (एचआरडी) मंत्रालय से एक जूनियर फैलोशिप के प्राप्तकर्ता थे, और 1998 में कला के लिए निर्देशिका का विकास किया। 
वह खोज समकालीन भारतीय कला की पुस्तक: 1997- 2007 की संपादक हैं, जो हार्पर कॉलिंस, 2010 द्वारा प्रकाशित है।
राजस्व आसूचना निदेशालय

कार्य

डीआरआई एक प्रमुख खुफिया एजेंसी है जो ड्रग्स, सोना, हीरे, इलेक्ट्रॉनिक्स, विदेशी मुद्रा, और नकली भारतीय मुद्रा सहित वस्तुओं की तस्करी पर रोक लगाने में सक्षम है। राजस्व खुफिया निदेशालय, भारत सरकार के वित्त मंत्रालय, राजस्व विभाग में केंद्रीय अप्रत्यक्ष करों और सीमा शुल्क के तहत कार्य करता है। नई दिल्ली में महानिदेशक (चीफ कमिश्नर रैंक) द्वारा संचालित, यह सात ज़ोन में विभाजित है, प्रत्येक ज़ोन का प्रभार एक अतिरिक्त महानिदेशक (कमिश्नर रैंक) को दिया जाता है। इसे आगे अतिरिक्त निदेशकों, संयुक्त निदेशकों, उप निदेशकों, सहायक निदेशकों, वरिष्ठ खुफिया अधिकारियों और खुफिया अधिकारियों के पूरक के साथ क्षेत्रीय इकाइयों, उप-क्षेत्रीय इकाइयों और खुफिया प्रकोष्ठों में उप-विभाजित किया गया है।

चलचित्रों में

डैनी डेन्जोंगपा ने 16 दिसंबर फ़िल्म में राजस्व खुफिया प्रमुख के निदेशक की भूमिका निभाई थी। 
सोनी चैनल पर पाउडर नाम का टीवी धारावाहिक प्रसारित होता था, जो डीआरआई पर आधारित था इसका निर्माणयशराज पिक्चर्स कने किया था।
ख़ुज़दार

भूगोल व मौसम

ख़ुज़दार एक शुष्क इलाक़ा है। यहा भारतीय उपमहाद्वीप में आने वाले मानसून के दौरान कभी-कभार वर्षा पड़ जाती है लेकिन ऐसे कई साल भी होते हैं जब बारिश नहीं होती। पठारी क्षेत्र होने के कारण यहाँ गरमी में तापमान ४३° सेन्टीग्रेड और सर्दियों में शून्य से बहुत नीचे −८° सेन्टीग्रेड तक चला जाता है।
खलील उर रहमान आजमी

खलील उर रहमान आजमी(1927-1978), एक भारतीय उर्दू शायर और साहित्यिक आलोचक थे।
विवाह शिलारोहण

विशेष व्यवस्था

विवाह संस्कार में देव पूजन, यज्ञ आदि से सम्बन्धित सभी व्यवस्थाएँ पहले से बनाकर रखनी चाहिए। सामूहिक विवाह हो, तो प्रत्येक जोड़े के हिसाब से प्रत्येक वेदी पर आवश्यक सामग्री रहनी चाहिए, कमर्काण्ड ठीक से होते चलें, इसके लिए प्रत्येक वेदी पर एक-एक जानकार व्यक्ति भी नियुक्त करना चाहिए। एक ही विवाह है, तो आचार्य स्वयं ही देख-रेख रख सकते हैं। सामान्य व्यवस्था के साथ जिन वस्तुओं की जरूरत विशेष कमर्काण्ड में पड़ती है, उन पर प्रारम्भ में दृष्टि डाल लेनी चाहिए। उसके सूत्र इस प्रकार हैं। वर सत्कार के लिए सामग्री के साथ एक थाली रहे, ताकि हाथ, पैर धोने की क्रिया में जल फैले नहीं। मधुपर्क पान के बाद हाथ धुलाकर उसे हटा दिया जाए। यज्ञोपवीत के लिए पीला रंगा हुआ यज्ञोपवीत एक जोड़ा रखा जाए। विवाह घोषणा के लिए वर-वधू पक्ष की पूरी जानकारी पहले से ही नोट कर ली जाए। वस्त्रोपहार तथा पुष्पोपहार के वस्त्र एवं मालाएँ तैयार रहें। कन्यादान में हाथ पीले करने की हल्दी, गुप्तदान के लिए गुँथा हुआ आटा (लगभग एक पाव) रखें। ग्रन्थिबन्धन के लिए हल्दी, पुष्प, अक्षत, दुर्वा और द्रव्य हों। शिलारोहण के लिए पत्थर की शिला या समतल पत्थर का एक टुकड़ा रखा जाए। हवन सामग्री के अतिरिक्त लाजा (धान की खीलें) रखनी चाहिए। ‍वर-वधू के पद प्रक्षालन के लिए परात या थाली रखे जाए। पहले से वातावरण ऐसा बनाना चाहिए कि संस्कार के समय वर और कन्या पक्ष के अधिक से अधिक परिजन, स्नेही उपस्थित रहें। सबके भाव संयोग से कमर्काण्ड के उद्देश्य में रचनात्मक सहयोग मिलता है। इसके लिए व्यक्तिगत और सामूहिक दोनों ही ढंग से आग्रह किए जा सकते हैं। विवाह के पूर्व यज्ञोपवीत संस्कार हो चुकता है। अविवाहितों को एक यज्ञोपवीत तथा विवाहितों को जोड़ा पहनाने का नियम है। यदि यज्ञोपवीत न हुआ हो, तो नया यज्ञोपवीत और हो गया हो, तो एक के स्थान पर जोड़ा पहनाने का संस्कार विधिवत् किया जाना चाहिए। ‍अच्छा हो कि जिस शुभ दिन को विवाह-संस्कार होना है, उस दिन प्रातःकाल यज्ञोपवीत धारण का क्रम व्यवस्थित ढंग से करा दिया जाए। विवाह-संस्कार के लिए सजे हुए वर के वस्त्र आदि उतरवाकर यज्ञोपवीत पहनाना अटपटा-सा लगता है। इसलिए उसको पहले ही पूरा कर लिया जाए। यदि वह सम्भव न हो, तो स्वागत के बाद यज्ञोपवीत धारण करा दिया जाता है। उसे वस्त्रों पर ही पहना देना चाहिए, जो संस्कार के बाद अन्दर कर लिया जाता है। जहाँ पारिवारिक स्तर के परम्परागत विवाह आयोजनों में मुख्य संस्कार से पूर्व द्वारचार (द्वार पूजा) की रस्म होती है, वहाँ यदि हो-हल्ला के वातावरण को संस्कार के उपयुक्त बनाना सम्भव लगे, तो स्वागत तथा वस्त्र एवं पुष्पोपहार वाले प्रकरण उस समय भी पूरे कराये जा सकते हैं ‍विशेष आसन पर बिठाकर वर का सत्कार किया जाए। फिर कन्या को बुलाकर परस्पर वस्त्र और पुष्पोपहार सम्पन्न कराये जाएँ। परम्परागत ढंग से दिये जाने वाले अभिनन्दन-पत्र आदि भी उसी अवसर पर दिये जा सकते हैं। इसके कमर्काण्ड का संकेत आगे किया गया है। ‍पारिवारिक स्तर पर सम्पनन किये जाने वाले विवाह संस्कारों के समय कई बार वर-कन्या पक्ष वाले किन्हीं लौकिक रीतियों के लिए आग्रह करते हैं। यदि ऐसा आग्रह है, तो पहले से नोट कर लेना-समझ लेना चाहिए। पारिवारिक स्तर पर विवाह-प्रकरणों में वरेच्छा, तिलक (शादी पक्की करना), हरिद्रा लेपन (हल्दी चढ़ाना) तथा द्वारपूजन आदि के आग्रह उभरते हैं। उन्हें संक्षेप में दिया जा रहा है, ताकि समयानुसार उनका निवार्ह किया जा सके। इसी संस्कार का सोलहवां (षोडशवां) चरण है शिलारोहण।

अगला कार्यक्रम

इससे अगला कार्यक्रम या चरण है लाजा होम।
नेपाल ससस्त्र प्रहरी बल

यह फोर्स नेपालका अर्ध सैनीक सुरक्षा दस्ता है, इसमे अभि ३० हजारके ऊपर जनसक्ती कार्यरत है।
जेएससीए अंतर्राष्ट्रीय मैदान संकुल

इतिहास

रांची में एक नया क्रिकेट स्टेडियम बनाने का जेएससीए का फैसला टाटा स्टील के साथ विवाद के कारण, अंतरराष्ट्रीय मैचों के आवंटन और कीनन स्टेडियम में मैच आयोजित करने के बारे में था ।
यह संघर्ष तब हुआ जब भारत और इंग्लैंड के बीच एक अंतर्राष्ट्रीय मैच को बैंगलोर में स्थानांतरित किया गया था, जिसमें JSCA ने कहा था कि उन्हें टाटा स्टील से कोई प्रतिक्रिया नहीं मिली है। इसके बाद, JSCA ने फैसला किया कि एक नए स्टेडियम की जरूरत है। JSCA स्टेडियम मेसर्स राम कृपाल सिंह कंस्ट्रक्शन प्राइवेट लिमिटेड, रांची, झारखंड द्वारा निर्मित है। जैसा कि झारखंड राज्य क्रिकेट संघ भारतीय क्रिकेट कंट्रोल बोर्ड (बीसीसीआई) का पूर्ण सदस्य है, यह राज्य में अंतरराष्ट्रीय मैचों का आयोजन करता है, लेकिन जेएससीए के पास कोई भी अंतरराष्ट्रीय क्रिकेट स्टेडियम नहीं है, केवल कीनन स्टेडियम है,  जमशेदपुर जो टाटा स्टील के स्वामित्व में था। इसलिए, झारखंड की राजधानी रांची में अपना अंतर्राष्ट्रीय क्रिकेट स्टेडियम बनाने का निर्णय लिया गया।
 
डिजाइन कमीशन वास्तु सलाहकार कोठारी एसोसिएट्स प्राइवेट को दिया गया था। दिल्ली की लि।
यह स्टेडियम सार्वजनिक क्षेत्र की कंपनी HEC ( हैवी इंजीनियरिंग कॉर्पोरेशन ) के परिसर के भीतर बनाया गया है। स्टेडियम भारतीय क्रिकेट टीम के पूर्व कप्तान महेंद्र सिंह धोनी का घरेलू मैदान है।
स्टेडियम का निर्माण इस तरह से किया गया है कि साल के सबसे छोटे दिन भी शाम 4.45 बजे से पहले किसी भी नौ पिच पर कोई छाया नहीं पड़ती। कॉम्प्लेक्स में एक और मैदान है जिसमें पांच पिच हैं।
आठ पिचों के साथ एक अभ्यास क्षेत्र है। स्टेडियम में लगभग 50,000 और 76 कॉर्पोरेट बक्से की बैठने की क्षमता है। पूर्व और पश्चिम की ओर स्थित दो पक्षीय पहाड़ियों से भी दर्शक ईस्ट और वेस्ट हिल्स के नज़ारों का आनंद ले सकते हैं। यह देश का एकमात्र स्टेडियम है जिसमें दोनों तरफ पहाड़ियां हैं।
दो मंडप, उत्तर और दक्षिण, पूरी तरह से वातानुकूलित हैं, जिनमें प्रत्येक स्तर पर पांच स्तर हैं, जिसमें वीआईपी क्षेत्र, सदस्यों का संलग्नक, दाताओं का संलग्नक, राष्ट्रपति का बॉक्स, बीसीसीआई बॉक्स और खिलाड़ियों के लिए अलग भोजन स्थानों के साथ दो बड़े ड्रेसिंग रूम हैं।
झिल्लीदार छतें धूप से छाया प्रदान करती हैं। स्टेडियम में एक इंडोर क्रिकेट केंद्र भी है जिसमें तीन इनडोर पिच हैं, जिसमें एक आवासीय परिसर है जहां खिलाड़ी प्रशिक्षण के लिए रह सकते हैं।
नवंबर 2015 में, स्टेडियम को महाराष्ट्र क्रिकेट एसोसिएशन स्टेडियम, होलकर स्टेडियम , सौराष्ट्र क्रिकेट एसोसिएशन स्टेडियम, हिमाचल प्रदेश क्रिकेट एसोसिएशन स्टेडियम और भारत में डॉ। वाईएस राजशेखर रेड्डी एसीए-वीडीसीए क्रिकेट स्टेडियम के साथ छह नए टेस्ट स्थल में से एक चुना गया था।

हिल स्टैंड

दो हिल स्टेंड भारत में पहले हैं।

अंतर्राष्ट्रीय शतक

मुख्य लेख: भारतीय क्रिकेट मैदानों पर अंतर्राष्ट्रीय क्रिकेट शतकों की सूची List जेएससीए अंतर्राष्ट्रीय स्टेडियम परिसर
सोहं हंस

सोहं हंस हरिवंश राय बच्चन की एक कृति है।